**Jegyzőkönyv**

**Készült**: Őcsény Község Önkormányzata Képviselő-testületének 2016. augusztus 24. 18 00 órakor a Községháza tanácskozó termében tartott rendkívüli testületi üléséről.

**Jelen vannak:**

Fülöp János polgármester

Kozma Zoltánné alpolgármester

Fazekas Zsuzsanna képviselő

Csapai János képviselő

Kötelesné Hamrik Lilla képviselő

Scultéty Erzsébet képviselő

**Távol van:**

Kalányos János képviselő

**Tanácskozási joggal:**

Nagyné Pohlon Mónika aljegyző (jegyző hiányában)

**Fülöp János polgármester:** Jó estét kívánok, sok szeretettel köszöntöm az Aljegyző Asszonyt, az Alpolgármester Asszonyt, a Képviselő-testület tagjait és vendégünket. Megállapítom, hogy a képviselő-testület határozatképes 6 fő jelen van. Kalányos János a távolmaradását bejelentette. Jegyzőkönyv hitelesítőnek felkérem Fazekas Zsuzsanna képviselőt, jegyzőkönyvvezetőnek Lovasné Bergmann Magdolnát, a Hivatal munkatársát. Aki ezzel egyetért, kérem, kézfelemeléssel jelezze.

**A Képviselő-testület 6 igen szavazattal az alábbi határozatot hozza:**

**130/2016.(VIII.24.) Kt számú határozat**

**Őcsény Község Önkormányzatának Képviselő-testülete jegyzőkönyv-hitelestőnek Fazekas Zsuzsanna képviselőt kéri fel**

**Fülöp János polgármester:** Ismertetném a Napirendi pontokat.

**N A P I R E N D**

1. **A./ Polgármester tájékoztatója a lejárt határidejű határozatokról, az átruházott hatáskörben hozott döntésekről és az előző ülést követően tett fontosabb intézkedésekről.**

Előadó: Fülöp János polgármester

**B./ Tájékoztató a Szociális Bizottság átruházott hatáskörében hozott döntésekről**

Előadó: Kötelesné Hamrik Lilla Szociális Bizottság elnök

1. **Tájékoztatás az Őcsényi Tarkabarka Óvoda és Családi Napközi Családi alapító okiratának módosításáról (szóbeli előterjesztés)**
2. **Egyebek**

**Fülöp János polgármester:** Aki egyetért a napirendi pontok tárgyalásával, kézfeltartással jelezze.

**A képviselő-testület 6 igen szavazattal, egyhangúan, egyetért a napirendi pont tárgyalásával.**

**I./A Napirend**

**Polgármester tájékoztatója a lejárt határidejű határozatokról, az átruházott hatáskörben hozott döntésekről és az előző ülést követően tett fontosabb intézkedésekről.**

**Fülöp János polgármester:** Ismerteti az előterjesztést, (az előterjesztés a jegyzőkönyvhöz mellékelve.)

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 5 igen szavazattal, 1 tartózkodással az alábbi határozatot hozza:**

**131/2016.(VIII.24.) Kt számú határozat**

**Őcsény Község Önkormányzatának Képviselő-testülete a polgármester tájékoztatóját a lejárt határidejű határozatok végrehajtásáról, az átruházott hatáskörben tett fontosabb intézkedésekről a kiegészítésekkel együtt elfogadja.**

**Fülöp János polgármester:** Szeretnélek benneteket tájékoztatni, hogy itt járt nálunk Dr. Visy Zsolt kormánymegbízott a Magyar- Limes Szövetség elnöke, aki elmondta, hogy jelenleg egy 50-60 milliós pályázatban lehet gondolkodni. Mint tudjátok mi a múltbéli Alisca területén (méregraktár) egy látogatóközpontot szeretnénk létesíteni. Az előbb említett összeg sajnos nem elég az ivóvíz odavezetésére és az út kiépítésére sem. A GINOP-ban lesz kiírva pályázat szilárd burkolatú külterületi útra. Az ivóvízre kérek árajánlatot a Víziközműtől, hogy mennyibe kerülne oda kivinni. Az ezzel kapcsolatos földmunkákat mi be tudnánk vállalni.

**Kozma Zoltánné alpolgármester:** Az ivóvizet és a szennyvizet nem lehetne egy gödörben kivinni?

**Fülöp János polgármester:** De tudtommal igen, ki lehet vinni. Ez lenne a célszerű.

**Fülöp János polgármester:** Szeretném még elmondani, hogy augusztus 20-án volt a kenyérszentelés a római katolikus templomban, illetve Decsen voltunk a Sárközi Lakodalom egyik rendezvényén. Most szombaton, augusztus 27.-én lesz az V. Nyárzáró Családi Nap melynek 300 ezer Ft hiányzik még a költségvetéséből, azonban még várható a támogatóinktól kb. 200 ezer forint. A fennmaradó hiányzó összeget viszont az önkormányzatnak kellene kipótolni.

**I./B Napirend**

**Tájékoztató a Szociális Bizottság átruházott hatáskörében hozott döntésekről**

**Fülöp János polgármester:** Kötelesné Hamrik Lillának a Szociális Bizottság elnök Asszonyának.

**Kötelesné Hamrik Lilla Szociális Bizottság elnöke:** Köszöntök mindenkit. Elmondanám, hogy sokan kérik a települési támogatást, de sajnos az adókat nem fizetik be.Ismerteti az előterjesztést, (az előterjesztés a jegyzőkönyvhöz mellékelve.)

**Fülöp János polgármester:** Ismerteti a határozati javaslatot (a határozati javaslat a jegyzőkönyvhöz mellékelve). Aki ezzel egyetért, kérem, kézfelemeléssel jelezze.

**A képviselő-testület 6 igen szavazattal, egyhangúlag az alábbi határozatot hozza:**

**132/2016.(VIII.24.) Kt számú határozat**

**Őcsény Község Önkormányzatának Képviselő-testülete a Szociális Bizottság elnökének tájékoztatóját az átruházott hatáskörben tett döntésekről a kiegészítésekkel együtt elfogadja.**

**Fülöp János polgármester:** Szerencsére jelentős kintlévőségünk nincs.

**Kötelesné Hamrik Lilla Szociális Bizottság elnöke:** A hitelünket ki tudjuk fizetni ugye?

**Fülöp János polgármester:** Azt a befolyó iparűzési adóból, ami nagyobb bevétel, ki tudjuk fizetni. Van 10 millió OTP hitelünk, 5 millióval tartozunk a közös önkormányzati hivatalnak és van kb.5 milliós kintlévőségünk számlákból. A könyvtár festés-mázolását is ki kell fizetnünk, de e fölött is marad meg közel 10 millió Ft-unk. Szeptember 15-én dől el, hogy nyer-e a konyhára kiírt pályázatunk. Akkor oda kell önerőt biztosítanunk. December 20.-án van egy feltöltési kötelezettség, abból is 3-5 millió Ft szokott bejönni.

Az ŐVN Kft. kezd helyre állni. Gyakorlatilag minden hétvégén folyamatos teltház van náluk. A fagyizó is működik szeptember végéig-, október közepéig az időjárás függvényében. A napi bevételük 40-50 ezer Ft. Október végén lesz a Kft.-nek egy jelentősebb bevétele, így lassan önfenntartóvá válik.

**Kozma Zoltánné alpolgármester:** Azért lett létrehozva!A W-Wix Bt. kifizette a tartozását?

**Fülöp János polgármester.** A nagy részét igen. A követelést átadtuk a Kft.-nek. Azt gondolom, már nem kell a Kft.-be pénzt bele adni. A jövő évi bevételeiből már fejleszteni is tud. A szállodában is már 6 szoba készen van, azt is ki lehet adni. . Illetve, Aranka jelezte, hogy megvan a 40 év munkaviszonya és szeretne nyugdíjba menni.

**Kozma Zoltánné alpolgármester:** Ha van bevétel, abból a szobákba vegyünk televíziót és hűtőszekrényt. Ha a működés a cél, akkor mindenhol legyen egy alapszolgáltatás. A szobák és a faházak is napra készen legyenek kitakarítva.

**Fülöp János polgármester:** Én úgy gondolom, hogy ez fog működni.

**II. Napirend**

**Tájékoztatás az Őcsényi Tarkabarka Óvoda és Családi Napközi Családi alapító okiratának módosításáról (szóbeli előterjesztés)**

**Fülöp János polgármester:** Az alapító okirat módosításával kapcsoltban most kaptunk egy e-mailt az NRSZH-tól, hogy elektronikusan kérelmezni kell az adatok módosítását. Mi kérelmeznénk, ne kelljen hivatalból megindítani az eljárást. 2017. január 1-től bölcsődeként szeretnénk tovább működtetni a családi napközit. 2016. augusztus 31.-ig lehet a kérelmet elektronikus úton beadni, melynek benyújtásával az aljegyző Asszonyt bízzuk meg.

**A képviselő-testület az alapító okirat módosításáról szóló kérelem benyújtásával egyhangúlag egyetért, annak benyújtásával megbízza az aljegyző Asszony.**

1. **Egyebek**
2. **Javaslat közterületi út elnevezéséről**

**Fülöp János polgármester:** Az Őcsény Mag Kft kéréssel fordult hozzánk, hogy nevezzük el a 0267/17 hrsz. önkormányzati tulajdonú utat, mert a telephelyükre érkező kamionok GPS- ében nem szerepel helyrajzi szám és nehezen találnak ide. Szerencsésebb lenne, ha kapna az út egy utcanevet.

**Kozma Zoltánné alpolgármester:** Külterületi útnak is lehet utcanevet adni?

**Fülöp János polgármester:** Igen, már adtunk másik esetben is. Akkor e mellett tudnánk adni utcanevet az Állami Gazdaság településrésznek is. Az Őcsény Mag Kft. kérésével kapcsoltban megkeresem az ott telephellyel rendelkezőket, illetve az Állami Gazdaság területén élő lakókat hogy tegyenek az utcanevekre javaslatot. Mi legkorábban az októberi testületi ülésünkön tudunk erről határozatot hozni.Ismerteti a határozati javaslatot, (a javaslat a jegyzőkönyvhöz mellékelve).

**A képviselő-testület 6 igen szavazattal, egyhangúlag az alábbi határozatot hozza:**

**133/2016.(VIII.24.) Kt számú határozat**

**Őcsény Község Önkormányzatának Képviselő-testülete támogatja az Őcsény- Mag Kft. Őcsény Major 0267/17 hrsz. út elnevezési kérését, az Őcsény Község Önkormányzatának tulajdonát képező 0267/17 helyrajzi számú külterületi úttal kapcsolatban. Megkeresi az érintett ingatlan tulajdonosokat az út elnevezésével kapcsolatban. Javasolt utcanevek: Napraforgó út, ill. Sárköz út.**

1. **Törvényességi felhívás Őcsény Község Képviselő- testületének 121/2016. (VI.29.) számú határozatára**

**Fülöp János polgármester:** A Tolna Megyei Kormányhivataltól törvényességi felhívást kaptunk a 0297/1 hrsz-ú önkormányzati tulajdonban lévő földút eladásával kapcsolatban. Azaz jelen állás szerint, önkormányzati tulajdonban lévő utat nem lehet eladni

**Csapai János képviselő:** Felmerült bennem az a kérdés, milyen alapon várja el a testület, hogy akik ezen az úton járnak, miért fizessenek iparűzési adót, hiszen kihúzták alóluk az utat. Javaslom, hogy egyezkedjünk Zsók Csabával, hogy a fennmaradó 150-200 m-t mennyiért adná el az önkormányzatnak.

**Fülöp János polgármester:** Zsók Csaba nem eladni akar, hanem egybe szeretné művelni a földjét.

**Kötelesné Hamrik Lilla képviselő:** Akkor pillanatnyilag senkinek nem lehet utat eladni?

**Nagyné Pohlon Mónika aljegyző:** Csak abban az esetben, ha ki van vonva a törzsvagyonból, és át lehet minősíteni.

**Fülöp János polgármester:** Jelenleg utat nem értékesíthet az önkormányzat.

**Fülöp János polgármester:** Ismerteti a határozati javaslatot. (a javaslat a jegyzőkönyvhöz mellékelve)

**A képviselő-testület 6 igen szavazattal, egyhangúlag az alábbi határozatot hozza:**

**134/2016.(VIII.24.) Kt számú határozat**

**Őcsény Község Önkormányzata Képviselő-testülete a Tolna Megyei Kormányhivatal TOB/22/545-1/2016. számú törvényességi felhívásában foglaltakat tudomásul veszi.**

**A képviselő-testület a 121/2016.(VI.29.) Kt számú határozatát hatályon kívül helyezi.**

**Felelős: Fülöp János polgármester, Nagyné Pohlon Mónika aljegyző**

**Határidő: 2016. augusztus 31.**

**Határozatról értesül:Tolna Megyei Kormányhivatal**

**Zsók Csaba**

**Irattár**

**3. Hulladékgazdálkodási közszolgáltatási szerződés- módosítás jóváhagyása**

**Fülöp János polgármester:** Mint tudjátoklétrejött a Nemzeti Hulladékgazdálkodási Koordináló és Vagyonkezelő Zrt. Azért szükséges a módosítás, mert a szerződés nem tartalmazza a közszolgáltató részére a szolgáltatási díj befizetésére vonatkozó rendelkezéseket a jogszabályban előírt feltétételeknek megfelelő tartalommal.

**Kozma Zoltánné alpolgármester:** Miért kell kommunális adót fizetni, ha nincs lomtalanítás?

**Fülöp János polgármester:** Évente 1 alkalommal van lomtalanítás. Idén ez szeptember utolsó vagy október első keddjén lesz. Aki még nem vitte el a szelektív hulladékgyűjtő edényét az Szekszárdon a hulladékudvarban átveheti. Illetve nálunk a hivatalban bejelenti, és mi el fogjuk hozni Szekszárdról és oda is szállítjuk házhoz az idős embereknek.

**Fülöp János polgármester:** Ismerteti a határozati javaslatot. (a javaslat a jegyzőkönyvhöz mellékelve)

**A képviselő-testület 6 igen szavazattal, egyhangúlag az alábbi határozatot hozza:**

**135/2016.(VIII.24.) Kt számú határozat**

**Őcsény Község Önkormányzatának Képviselő-testülete az Alisca Terra Regionális Hulladékgazdálkodási Nonprofit Korlátolt Felelősségű Társasággal kötött hulladékgazdálkodási közszolgáltatási szerződés módosítását - a határozat melléklete szerinti tartalommal - jóváhagyja.**

**Felelős: Fülöp János polgármester**

**Határidő: Azonnal**

**Határozatról értesül: Alisca Terra Nonprofit Kft.**

**Pénzügy**

**Irattár**

**4. A TOP- 2.1.3-15 Sárköz belvízrendezése-Őcsény I. ütem pályázathoz építésengedélyezési és kiviteli tervdokumentáció készítési feladatok ellátása**

**Fülöp János polgármester:** Ismerteti az előterjesztést (az előterjesztés a jegyzőkönyvhöz mellékelve.) A Pénzügyi Bizottság tárgyalta a napirendi pontot.

**Fazekas Zsuzsanna a Pénzügyi Bizottság elnöke:** A Bizottság tárgyalta és a legkedvezőbb árajánlat került elfogadásra.

**Fülöp János polgármester:** Ismerteti a határozati javaslatot. (a javaslat a jegyzőkönyvhöz mellékelve)

**A képviselő-testület 6 igen szavazattal, egyhangúlag az alábbi határozatot hozza:**

**136/2016.(VIII.24.) Kt számú határozat**

Őcsény Község Önkormányzat Képviselő-testülete az általa kiírt „Települési környezetvédelmi infrastruktúra fejlesztések” tárgyú TOP-2.1.3-15 azonosítószámú projekt keretében „Sárköz belvízrendezése – Őcsény I. ütem elnevezésű pályázathoz kapcsolódó építési engedélyezési és kiviteli tervdokumentáció készítése feladatok ellátása szerződés keretében tárgyú ajánlattételre szóló felhívás eljárásban **a Csernik és Társa Kft. (7100 Szekszárd, Hunyadi u. 12.) a Mítosz Bt. (7133 Fadd Templom u. 13.) és a Gemenc Bau Építőipari és Szolgáltató Kft. (7100 Szekszárd, Tinódi u. 7.) ajánlattevők ajánlatait alkalmasnak és érvényesnek nyilvánítja.**

**Őcsény Község Önkormányzata Képviselő-testülete az eljárást eredményessé nyilvánítja és az eljárás nyerteseként a Gemenc Bau Tolna Építőipari és Szolgáltató Kft. ajánlattevőt kihirdeti.**

A Képviselő-testület felhatalmazza a Polgármestert, hogy a szerződést a nyertesként kihirdetett ajánlattevővel megkösse.

**Határidő: Azonnal**

**Felelős: Nagyné Pohlon Mónika aljegyző**

**A határozatról értesül:**

**Gemenc Bau Tolna Építőipari és Szolgáltató Kft.,**

**Pénzügyi Ügyintéző,**

**Irattár**

**5. Részvétel a KÖFOP-1.2.1-VEKOP-16 Csatlakoztatási konstrukció és önkormányzati ASP rendszer országos kiterjesztéséhez című pályázaton**

**Fülöp János polgármester:** Ismerteti az előterjesztést.(Az előterjesztés a jegyzőkönyvhöz mellékelve.)

**Fülöp János polgármester:** Ismerteti a határozati javaslatot. (A javaslat a jegyzőkönyvhöz mellékelve.)

**A képviselő-testület 6 igen szavazattal, egyhangúlag az alábbi határozatot hozza:**

**137/2016.(VIII.24.) Kt számú határozat**

Őcsény Község Önkormányzat Képviselő-testülete pályázatot nyújt be a KÖFOP-1.2.1-VEKOP-16 Csatlakoztatási konstrukció és önkormányzati ASP rendszer országos kiterjesztéséhez című pályázat keretében. Az ASP önkormányzati támogatási jogosultsági modell 2. kategóriájában, melyben az elszámolható bruttó összeg 7.000.000 Ft. A pályázat önerőt nem igényel.

A képviselő- testület felhatalmazza a polgármestert a pályázat benyújtására.

Felelős: Fülöp János polgármester

Határidő: szeptember 30.

Határozatról értesül: Pénzügy

Irattár

**6. „Sárköz” szobor állítására vonatkozó pályázat benyújtásának jóváhagyására**

**Fülöp János polgármester:** Korábban már beszélgettünk egy NKA-s pályázatról melynek keretében közterületi szobrot tudnánk állítani. Átadom a szót Scultéty Erzsébetnek.

**Scultéty Erzsébet képviselő:** A szoborállítással kapcsolatosan 11 művészt kerestem meg. 3művészt sikerült meggyőznöm, hogy tervezze meg a szobrot.A három közül egyet kell kiválasztanunk.A beadási határidő szeptember 15. A maximális összeg, amire lehet pályázni 7 millió Ft,.Az önrész összege 2.100.000,- Ft.

**Fülöp János polgármester**: Ismerteti a határozati javaslatot. (A javaslat a jegyzőkönyvhöz mellékelve.)

**A képviselő-testület 5 igen szavazattal, 1 tartózkodással az alábbi határozatot hozza:**

**138/2016.(VIII.24.) Kt számú határozat**

**„Sárköz” szobor állítására vonatkozó pályázat benyújtásának jóváhagyására**

Őcsény Község Önkormányzata Képviselő-testülete

1. a Nemzeti Kulturális Alap Képzőművészet Kollégiuma által kiírt pályázati felhívás keretében „Sárköz” szobor állítására vonatkozó támogatási kérelem benyújtását jóváhagyja,
2. a „Sárköz” szobor állítására az önkormányzat saját forrásként 2.100.000,- Ft önrészt biztosít az önkormányzat 2017. évi költségvetése terhére,
3. felhatalmazza az Őcsényi Közös Önkormányzati Hivatalt a támogatási kérelem határidőn belüli benyújtására.

*Határidő*: 2016. 09.15.

*Felelős:* Fülöp János polgármester

(a pályázat benyújtásáért)

*Határozatról értesül*: Őcsényi Közös Önkormányzati Hivatal műszaki és kereskedelmi ügyintéző; Irattár

**Nyilvános egyebek:**

**Kötelesné Hamrik Lilla képviselő:** A katolikus temetőben nem lehetne-e a sövényt sövényvágóval lenyírni?

**Fülöp János polgármester:** A katolikus temető rendbe van rakva.A diófa sarjat már korábban levágtuk a két kiszáradt bukszus bokrot pedig ki fogjuk vágni. Sajnos a konténer, ha ki van ürítve, két órán belül telerakják. Ha üríteni kell, akkor elvitetjük. A temető le van kaszálva, a sövény le van nyírva. A két-három bokrot meg jövő héten kiszedjük.

**Csapai János képviselő:** Nagy szél esetén a ravatalozó előtt lévő tuják ropognak, recsegnek, félő hogy valamelyik kidől.

**Fülöp János polgármester:** Amelyik kiszáradt azt ki fogjuk venni.

**Csapai János képviselő:** Vissza kellene vágni őket.

**Fülöp János polgármester:** Megnézzük, és ha kell, visszavágjuk.

**Kötelesné Hamrik Lilla képviselő:** Ha szeretnénk támogatni a Nyárzáró Családi Napot, hová kell utalni a pénzt?

**Fülöp János polgármester:** Az Őcsény Községért Közalapítvány számlájára lehet befizetni a támogatásokat.

**Fülöp János polgármester:** Kérdése, észrevétele valakinek? Ha nincs akkor a testületi ülést 1915 órakor bezárom.

kmf.

Fülöp János Nagyné Pohlon Mónika

polgármester aljegyző

jegyző hiányában

Jegyzőkönyv hitelesítő:

……………………………………

Fazekas Zsuzsanna

képviselő